PATVIRTINTA

Turgelių „Aistuvos“ gimnazijos

direktoriaus 2018 m. kovo 5 d. įsakymu Nr. V1-61

**TURGELIŲ „AISTUVOS“ GIMNAZIJOS**

**NAUDOJIMOSI MOKINIŲ ASMENINIŲ DAIKTŲ LAIKYMO SPINTELĖMIS**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Turgelių „Aistuvos“ gimnazijos (toliau- Gimnazija) naudojimosi mokinių asmeninių daiktų laikymo spintelėmis (toliau- Spintelėmis) tvarkos aprašas nustato spintelių išdavimo tvarką, naudojimosi taisykles bei atsakomybę.

2. Mokinių asmeninių daiktų laikymo spintelėmis gali naudotis 5-IVG klasių moksleiviai. Galimybė naudotis spintelėmis suteikiama tik mokymosi laikotarpiu (rugsėjo–birželio mėn.).

**II SKYRIUS**

**SPINTELIŲ IŠDAVIMO TVARKA**

3. Raktus nuo spintelių prieš mokslo metų pradžią socialinė pedagogė išduoda klasių vadovams, klasių vadovai per pirmąjį tėvų susirinkimą supažindina moksleivių tėvus su naudojimosi mokinių asmeninių daiktų laikymo spintelių tvarkos aprašu.

4. Mokinys ir/ar jį atstovaujantis asmuo, norintys naudotis spintele, klasės vadovo supažindinami su naudojimosi spintelėmis tvarkos aprašu pasirašytinai.

5. **Klasės vadovas parengia mokinių, turinčių mokinių asmeninių daiktų laikymo spinteles, sąrašą su spintelių numeriukais ir jo kopiją pateikia socialinei pedagogei ir direktoriaus pavaduotojui ūkiui kiekvienais mokslo metais iki rugsėjo 15 d., o patikslinimus mokslo metų eigoje pagal poreikį.**

**III SKYRIUS**

**NAUDOJIMOSI SPINTELĖMIS TAISYKLĖS**

6. Mokinių asmeninių daiktų laikymo spintelės turi būti naudojamos pagal paskirtį. Naudodamiesi spintele mokiniai privalo:

6.1. saugoti ir tausoti spinteles;

6.2. laikyti jose tik mokymo priemones, sportinę aprangą, avalynę, striukes/paltus;

6.3. drabužius kabinti tvarkingai, laikytis švaros;

6.4. spinteles laikyti užrakintomis;

6.5. prie spintelių elgtis drausmingai, nesistumdyti, netrukdyti kitiems pasiimti/pasidėti daiktų ar pasikabinti drabužius;

6.6. pastebėjus užrakto gedimą, informuoti klasės auklėtoją.

7. Draudžiama:

7.1. Laikyti nemokyklines priemones, sprogstamas medžiagas, maisto produktus, narkotines medžiagas.

7.2. Spardyti, daužyti ar kitaip gadinti spintelę, laužti jos užraktą. Spintelės viduje negalima piešti, klijuoti lipdukų ar kitaip išskirti nuosavybės teisę.

7.3. Keisti užraktą be mokyklos direktoriaus pavaduotojos administracinei ir ūkinei veiklai žinios.

7.4. Bandyti atrakinti ne savo spintelę.

7.5. Perduoti savo spintelę ar jos raktą kitam asmeniui.

8. Mokinys mokslo metų pabaigoje arba nutraukęs mokymosi sutartį per mokslo metus, sutvarkęs spintelę, privalo grąžinti spintelės raktą klasės vadovui.

**IV SKYRIUS**

**BAIGIAMOSIOS NUOSTATOS**

9. Gimnazija įsipareigoja suteikti mokiniui galimybę naudotis spintele.

10. Mokinys ir jį atstovaujantis asmuo (tėvai/globėjai/rūpintojai) asmeniškai atsako už paliktų daiktų saugumą, spintelės švarą ir tvarką.

11. **Pametus raktą, pagaminimu ir apmokėjimu už naujo rakto gamybą atsakingi mokinio tėvai/globėjai/rūpintojai. Jei atsiranda poreikis keisti spyną, naujai nupirktą spyną mokinio tėvai turi perduoti klasės vadovui, o klasės vadovas informuoja mokyklos direktoriaus pavaduotoją ūkiui, kuris pasirūpina spynos pakeitimu.**

12. Mokinys, sugadinęs spintelę, atlygina nuostolius (spintelės vertė – 33,20 Eur).

13. Už spintelėje paliktus brangius, su ugdymosi procesu nesusijusius daiktus (mobiliuosius telefonus, filmavimo kameras, fotoaparatus ir šių daiktų kroviklius, pinigus, aukso, sidabro ir kitus papuošalus ir t.t.), gimnazija neatsako.

14. Mokyklos administracija pasilieka teisę kartu su mokiniu, besinaudojančiu spintele, ir/ar jo klasės vadovu ir/ar tėvais/globėjais, rūpintojais (esant būtinybei, policijos pareigūnams), tikrinti jos turinį, tvarką ir švarą.

15. Patikrinimo metu spintelėje radus daiktų, nesusijusių su ugdymosi veikla, ar kelis kartus iš eilės radus netvarkingą, nešvarią spintelę, moksleivio tėvai/globėjai/rūpintojai gauna raštišką įspėjimą dėl netinkamo spintelės eksploatavimo ir moksleivis netenka teisės naudotis spintele.

16. Mokslo metų pabaigoje ar mokiniui išvykus iš mokyklos, mokinys spintelės raktą grąžina pasirašytinai klasės vadovui, o klasės vadovas visus klasės raktus atiduoda socialinei pedagogei.

17. Aprašo taisyklės gali kisti atsižvelgus į Gimnazijos tarybos sprendimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_